Ognjen Vranješ

**Ognjen Vranješ** (rođen 24. oktobra 1989) bosanskohercegovački je nogometaš i bivši član bosanskohercegovačke nogometne reprezentacije Trenutno nastupa za belgijski klub RSC Anderlect na poziciji centralnog beka. Također može igrati i na poziciji desnog beka.
Transfer vrijednost:6.000.000

## Klupska karijera 
Svoje prve nogometne korake napravio je u rodnoj Banjoj Luci gdje je igrama za FK Borac u BH Premier ligi skrenuo pažnju inostranih klubova. Godine 2009. prelazi u Crvenu Zvezdu, odakle je bio posuđivan Napretku iz Kruševca, te Sheriffu iz Tiraspola.

Dana 12. januara 2011. godine, za oko 300.000 eura prelazi u ruski klub FC Krasnodar. U decembru 2012. godine, Vranješ potpisuje trogodišnji ugovor sa ruskim klubom Alania Vadikavkazom. U maju 2013. godine, Vranješ doživljava najtežu povredu u karijeri zbog koje pauzira čak osam mjeseci. Nakon dugotrajnog oporavka i povratka u formu, Vranješ u januaru 2014. godine stavlja potpis na ugovor sa turskim klubom Elazığsporom.

Već u februaru 2015. godine, prelazi u turski klub Gaziantepspor. Godinu dana kasnije, Vranješ sporazumno raskida ugovor sa Gaziantepsporom i potpisuje za španski klub Sporting Gijon. Nakon samo 11 odigranih utakmica za španski klub Sporting, trener kluba Abelardo objavljuje da više ne računa na Vranješa te da on može pronaći novi klub za narednu sezonu.

Krajem augusta 2016. godine, Vranješ je kao slobodan igrač potpisao dvogodišnji ugovor sa ruskim klubom Tom Tomskom.

## Reprezentacija 
Prije bosanskohercegovačke A selekcije igrao je za bosanskohercegovačka mladu U-21 reprezentaciju. Za A reprezentaciju debitovao je 16. novembra 2010. na prijateljskoj utakmici protiv reprezentacije Slovačke u Bratislavi.

U junu 2014. godine, tadašnji selektor reprezentacije Bosne i Hercegovine, Safet Sušić, uvrstio je Vranješa na spisak igrača za Svjetsko prvenstvo u Brazilu. Na prve dvije utakmice Svjetskog prvenstva, Vranješ nije dobivao priliku, ali je odigrao posljednjih 30 minuta trećeg kola protiv selekcije Irana.

U junu 2016. godine, nastupao je za BIH na Kirin kupu u Japanu. Odigrao je polufinalni meč revijalnog turnira protiv selekcije Danske koji je završio remijem 2-2, ali je na penale BIH prošla u finale rezultatom 6-5. U finalnom meču turnira protiv selekcije Japana, Vranješ dobiva drugi žuti karton te biva isključen u drugom poluvremenu. BIH ipak uspijeva pobijediti Japan rezultatom 2-1 i osvojiti Kirin kup.

## Statistika 
**Reprezentacija**

*Ažurirano: 18. august 2016.*

## Porodica 
Njegov stariji brat Stojan Vranješ također je nogometaš.

## Reference 
## Vanjski linkovi 
*
* Ognjen Vranješ na transfermarkt.de

Kategorija:Rođeni 1989.
Kategorija:Živi ljudi
Kategorija:Biografije, Banja Luka
Kategorija:Bosanskohercegovački nogometaši
Kategorija:Nogometaši Borca (Banja Luka)
Kategorija:Nogometaši Crvene zvezde
Kategorija:Nogometaši Krasnodara
Kategorija:Nogometaši Sheriff Tiraspola
Kategorija:Nogometaši Alanije Vladikavkaz
Kategorija:Nogometaši Elazığspora
Kategorija:Nogometaši Gaziantepspora
Kategorija:Nogometaši Sporting de Gijóna
Kategorija:Nogometaši Tom Tomska
Kategorija:Nogometaši AEK Atine
Kategorija:Nogometaši Charleroia
Kategorija:Nogometaši Anderlechta
Kategorija:Igrači na Svjetskom prvenstvu u nogometu 2014.
Kategorija:Bosanskohercegovački sportisti 21. vijeka